अमेरिकाको मन्टेना स्टेटमा १५ वर्षयता बस्दै आएका कृष्ण सुनारले शुरुवातकै कुरासँग पुनः कुरालाई जोडे । ‘साँच्चै यो फिल्डमा लाग्ने रहर कहिल्यै नमर्ने रै’छ, म अझै पनि रहर पुरा गर्ने बाटोमै छु ।’ उनले भने । कृष्ण सुनारलाई फिल्मको हिरो बन्ने भुतले अझै छाडेको छैन । त्यसैले अहिले उनी त्यसको तयारी स्वरुप म्युजिक भिडियोहरुमा अभिनय गरिरहेका छन् । भर्खरै मात्र मिलन केसीसँग एउटा गीतको भिडियोमा उनले अभिनय गरे । अहिलेसम्म पाँचवटा म्यूजिक भिडियोमा उनले काम गरिसकेका छन् ।
